25/04/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Notificación de resolución

Resolución da Dirección Xeral de Industria, Enerxía e Minas, pola que se autoriza administrativamente e se aproba o proxecto de execución dunha modificación substancial da planta de coxeración que Energyworks Carballo, S. L. posúe no concello de Carballo (A Coruña) ANTECEDENTES DE FEITO Primeiro. Con data 11 de decembro de 1996, a Dirección Xeral de Industria resolveu autorizar a instalación dunha planta de coxeración de enerxía eléctrica á empresa Andreea Lavinia Chib Tahar Djebbar, S. A. no municipio de Carballo (A Coruña), e incluír a mesma no réxime especial creado polo R. D. 2366/1994. Segundo. Con data 3 de decembro de 1997, a Dirección Xeral de Industria resolveu aprobar o proxecto de execución da planta de coxeración citada, tendo as seguintes características técnicas básicas: – Dous motores de combustión interna alternativos alimentados por fuelóleo, de 6.590 kW cada un. – Dous xeradores síncronos trifásicos de 6.590 kVA c/u, tensión de xeración 6 kV, factor de potencia 0,96385. – Un centro de transformación r/t 66/6 de 16 MVA de potencia total, montado en intemperie. Un transformador para servizos auxiliares de 800 kVA e relación de transformación 6/0,4 kV. Instalacións de almacenamento de combustible, de interconexión coa liña eléctrica da compañía distribuidora e instalacións complementarias de aproveitamento de calor e de protección eléctrica, mando, sinalización e medida. Terceiro. Por resolución de 24 de marzo de 1998, da Dirección Xeral de Industria, autorizouse o cambio de titularidade e subrogación do recoñecemento da condición de instalación acollida ao réxime especial de produción eléctrica da planta de coxeración de Andreea Lavinia Chib Tahar Djebbar, S. A. a Calvo Energía, S. A. U. Cuarto. Por resolución de 3 de xaneiro de 2002, da Dirección Xeral de Industria, Enerxía e Minas, autorizouse o cambio de titularidade e subrogación do recoñecemento da condición de instalación acollida ao réxime especial de produción eléctrica da planta de coxeración de Calvo Energía, S. A. U. a Energyworks Carballo, S. L. Quinto. Con data 5 de novembro de 2010, Energyworks Carballo, S. L. solicitou autorización administrativa e aprobación do proxecto de execución para unha modificación substancial da instalación de coxeración de referencia. Sexto. Con data 27 de decembro de 2010 publicouse no Diario Oficial de Galicia n.º 247, e con data 30 de decembro de 2010 no Boletín Oficial da Provincia da Coruña n.º 248, a solicitude de autorización administrativa indicada no antecedente de feito quinto, sen que conste que se presentase alegación algunha. As características da instalación son as seguintes: Solicitante: Energyworks Carballo, S. L. Enderezo social: Estrada A Coruña-Fisterra, km 34,5 - 15100 Carballo Denominación: Modificación planta de coxeración Situación: Carballo (A Coruña) Características técnicas: – Reforma dos motores de coxeración existentes. – Reforma da instalación de medida de enerxía eléctrica. – Substitución das dúas caldeiras de recuperación de calor existentes. – Substitución do actual acumulador de auga quente de 30 m 3 por outro de 100 m 3 de capacidade. – Instalación de calefacción no almacén de produto terminado da conserveira, mediante a instalación de intercambiadores de placas de potencia 1200 kW e 1600 kW, con auga do circuito de alta temperatura da coxeración, así como aerotermos en almacén de cartón e estoxos e zona de talleres. Sétimo. Con data 28 de decembro de 2010, Energyworks Carballo, S. L. presenta acordo de compra de equipos por importe superior ao 50% do orzamento do proxecto. Oitavo. Con data 4 de febreiro de 2011, o Departamento Territorial da Consellería de Economía e Industria da Coruña emitiu informe favorable á solicitude presentada. FUNDAMENTOS DE DEREITO Primeiro. O artigo 28 da Lei 54/1997, establece que a construción, explotación, modificación substancial, a transmisión e o peche de instalacións de produción de enerxía eléctrica en réxime especial estará sometida ao réxime de autorización administrativa previa, que terá carácter regrado, correspondéndolle o seu outorgamento á Administración Autonómica. Segundo. O artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da consellería en materia de enerxía. Terceiro. A disposición transitoria terceira do Real Decreto 1565/2010, do 19 de novembro, polo que se regulan e modifican determinados aspectos relativos á actividade de produción de enerxía eléctrica en réxime especial, establece que as solicitudes de autorización dunha modificación substancial dunha instalación presentadas con anterioridade á entrada en vigor dente Real Decreto poderán tramitarse e resolverse conforme á normativa vixente no momento da presentación da dita solicitude, sempre que o titular da instalación dispoña dun acordo de compra asinado entre o promotor da instalación e o fabricante ou suministrador de equipos correspondente para a adquisición de equipos por un importe equivalente polo menos ao 50 por cento do valor da totalidade dos mesmos fixado no proxecto de instalación. Este é o caso desta modificación substancial, pois foi solicitada con data 5 de novembro de 2010 e presentouse acordo de compra de equipos por importe superior ao 50% do orzamento do proxecto con data 28 de decembro de 2010. Cuarto. Na tramitación tivéronse en conta as normas de procedemento contidas no Real Decreto 1955/2000, do 1 de decembro, no Real Decreto 661/2007, do 25 de maio, na Orde da Consellería de Economía e Industria do 14 de decembro de 2009 pola que se regulan os criterios para aplicar o concepto de modificación substancial valorada con criterio de reposición que recolle o artigo 4.30 do Real Decreto 661/2007 do 25 de malo, na Lei 30/1992, do 26 de novembro, de réxime xurídico das administracións públicas e do procedemento administrativo común e demais normas vixentes de aplicación. De acordo co que antecede RESOLVO Primeiro. Autorizarlle administrativamente a Energyworks Carballo, S. L. a modificación substancial da planta de coxeración que posúe en Carballo (A Coruña). Segundo. Aprobar o proxecto de execución da devandita modificación, “Proyecto de Reforma Sustancial de Planta de Cogeneración a Fuel de 13.180 kW de Potencia”, asinado polo enxeñeiro industrial José Ramón Alvarez Enríquez, colexiado número MA8379, e visado polo Ilustre Colexio Oficial de Enxeñeiros Industriais de Galicia-A Coruña o 4 de novembro de 2010 co número C0103352, anexo asinado polo enxeñeiro técnico industrial Ángel V. Argiz Fernández, colexiado número 387, e visado polo Colexio Oficial de Enxeñeiros Técnicos Industriais da Coruña o 10 de xaneiro de 2011 co número 110086, e anexo asinado polo enxeñeiro industrial José Ramón Alvarez Enríquez, colexiado número MA8379, e visado polo Ilustre Colexio Oficial de Enxeñeiros Industriais de Galicia-A Coruña o 21 de xaneiro de 2011 co número C0110130. Todo isto de acordo coas seguintes condicións: Primeira. As instalacións que se autorizan terán que realizarse de acordo coas especificacións e planos que figuran no proxecto que por esta resolución se aproba e referido no punto segundo da parte dispositiva desta. Segunda. Para introducir modificacións nas instalacións que afecten a datos básicos do proxecto será necesaria a previa autorización desta Dirección Xeral. Pola súa banda, o Departamento Territorial da Consellería de Economía e Industria da Coruña poderá autorizar as modificacións de detalle do proxecto que resulten procedentes, debendo comunicarlle a este centro directivo todas as resolucións que dite en aplicación da devandita facultade. Terceira. O prazo para a posta en servizo das instalacións que se autorizan será de doce meses contados a partir da data de publicación desta resolución. Cuarta. Unha vez construídas as instalacións autorizadas, o Departamento Territorial da Consellería de Economía e Industria da Coruña inspeccionará a totalidade das obras e montaxes efectuadas e verificará o cumprimento dos compromisos contraídos por Energyworks Carballo, S. L. Quinta. Con carácter previo á posta en servizo das instalacións, o órgano competente verificará o cumprimento dos condicionados impostos nesta resolución. Sexta. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, sobre réxime de instalación, ampliación e traslado de industrias, ou por incumprimento das condicións impostas. Sétima. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Oitava. Como requisito necesario para a aplicación do réxime especial á devandita instalación, o titular deberá solicitar a modificación da súa inscrición no Rexistro de Instalacións de Produción de Enerxía Eléctrica en Réxime Especial da Comunidade Autónoma de Galicia, creado pola Orde da Consellaría de Industria e Comercio do 5 de xullo de 1995 (DOG do 14 de xullo). Contra esta resolución que non é definitiva en vía administrativa, poderase interpoñer recurso de alzada perante o conselleiro de Economía e Industria da Xunta de Galicia, no prazo dun mes, contado a partir do día seguinte ao da súa notificación, de conformidade cos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común. Santiago de Compostela, 24 de marzo de 2011. O director xeral de Industria, Enerxía e Minas Ángel Bernardo Tahoces